גירלי

אמיליה "מילי" טומיי<ref name="allmusic.com"></ref> (נולדה ב-6 בדצמבר 1997), הידועה באופן מקצועי בשם גירלי (Girli; מסוגנן באותיות גדולות), היא זמרת-יוצרת וראפרית בריטית.<ref name="garland-vice"></ref><ref name="pollard-guardian"></ref> גירלי הוציאה אלבום אולפן אחד, ארבעה מיני-אלבומים ומספר סינגלים. ב"הגרדיאן", תואר הסאונד המוזיקלי שלה "בין מוזיקת PC, באבלגאם פופ, פופ פאנק וראפ".<ref name="pollard-guardian" /> חלק גדול מהמוזיקה שלה עוסק בפמיניזם, מיניות, תרבות קווירית ובריאות הנפש.<ref name="keke2"></ref><ref name=":0"></ref><ref></ref> באפריל 2019, הוציאה גירלי את אלבום האולפן הראשון שלה, Odd One Out, דרך PMR רקורדס. לאחר שעזבה את חברת התקליטים שלה, ומאוחר יותר נאלצה לבטל את סיבוב ההופעות שלה לשנת 2020 עקב מגפת הקורונה, הכריזה גירלי על החזרה שלה ב-2021, עם יציאת המיני-אלבום החדש, Ex Talk. בהמשך, היא הוחתמה בחברת התקליטים העצמאית AllPoints.<ref></ref>

== ביוגרפיה וקריירה ==
אמיליה טומיי נולדה ב-6 בדצמבר 1997 וגדלה בלונדון.<ref name="wonderland"></ref><ref></ref><ref></ref> הוריה הם שחקנים,<ref name="id-nylander">Lynette Nylander, "[https://i-d.vice.com/en_au/article/qv8ndd/class-of-2016-10-things-you-need-to-know-about-girli class of 2016: 10 things you need to know about girli]", i-D, 24 November 2015. Accessed 20 March 2022.</ref> והיא חצי אוסטרלית.<ref></ref> יש לה אחות צעירה אחת.<ref name=":1"></ref><ref name=":2"></ref> בילדותה היא רצתה להיות שחקנית, אך ויתרה על כך לאחר שנכשלה בשני אודישנים.<ref name=":0" /> היא כתבה את השיר הראשון שלה בגיל 8, על ילד בכיתתה בבית הספר שמצא חן בעיניה.<ref name=":3"></ref> היא למדה בבית הספר המפסטד, בית ספר תיכון מקיף בקריקלווד. גירלי תיארה את החוויה שלה בבית הספר התיכון כ"חמש השנים הגרועות בחיי, זה היה כל כך רע", שכן חוותה בריונות שהפכה אותה לאדם חרדתי.<ref name=":2" /> היא בכל זאת השתתפה בפעילויות מחוץ לבית הספר, ואף נבחרה כסגנית פרלמנט צעירה ברובע קמדן ב-2012,<ref></ref> והעבירה את שעות הצהריים בחדר המוזיקה, בנגינה בכלים.<ref></ref>

גירלי הבינה שהיא רוצה להיות מוזיקאית בגיל 14, לאחר שקיבלה השראה בהופעה של צמד הפופ הקנדי טגן ושרה.<ref name=":3" /> היא החלה את הקריירה שלה בערבי במה פתוחה והשתמשה בשמה האמיתי, מילי טומי.<ref></ref> מאוחר יותר, היא הקימה להקת אינדי רוק עם מספר בנות שפגשה באינטרנט. לאחר שחברותיה ללהקה החלו ללמוד באוניברסיטה, גירלי פתחה בקריירת סולו.<ref name=":4"></ref> היא למדה בקולג' לאמנויות ומוזיקה במזרח לונדון בסטרטפורד מ-2014 עד 2016.<ref name="garland-vice" /> במהלך אותה תקופה היא גילתה עניין ביצירת ביטים, ראפ ודראם נ' בייס,<ref></ref> והחלה להשתמש בשם הבמה "גירלי". בשנת 2015, בהיותה בת 17, היא הוציאה את הסינגל הראשון שלה, "". באוקטובר 2015, היא הוחתמה בחברת התקליטים PMR Records.<ref></ref>

בשנת 2016 הופיעה גירלי כמופע חימום בבריטניה כחלק מסיבוב ההופעות של המוזיקאי אוסקר.<ref></ref><ref></ref> בשנת 2017 הוציאה את המיני-אלבום Feel OK,<ref></ref> והופיעה כמופע חימום בסיבוב ההופעות של דקלן מקנה בבריטניה, ובפסטיבל לטיטיוד.<ref></ref> מאוחר יותר, היא החלה את סיבוב ההופעות שלה בבריטניה, לקידום המיני-אלבום השני שלה, "Hot Mess", שיצא באוקטובר 2017. בשנת 2018 הופיעה גירלי בפסטיבל המוזיקה של MTV בגיברלטר.<ref></ref>

ב-2019, היא הוציאה את הסינגל "Deal With It", ולאחריו את אלבום הבכורה שלה, Odd One Out, ארבע שנים אחרי סינגל הבכורה שלה.<ref></ref> ביולי 2019 פרסמה גירלי את הסינגל "Up & Down". מאוחר יותר ב-2019, נזרקה גירלי מחברת התקליטים שלה. היא כתבה את הסינגל הבא שלה, "Has Been", כתגובה, והסבירה באינסטגרם, "השיר הזה מיועד לחברת התקליטים שלי לשעבר שלא חשבה שאני מושלמת או מספיק כוכבת פופ כדי למכור תקליטים".<ref></ref> במרץ 2020 תכננה גירלי לצאת לסיבוב הופעות ברחבי בריטניה,<ref></ref> אך נאלצה לבטלו בעקבות מגפת הקורונה.<ref></ref> המיני-אלבום הראשון שלה בחברת התקליטים העצמאית AllPoints, ששמו Ex Talk, יצא בפברואר 2021.<ref></ref>

== אמנותיות ==
=== השפעות וסגנון ===
גירלי ציינה מגוון רחב של השפעות מוזיקליות, בהם נמנים טובה לו,<ref></ref> ארקטיק מאנקיז,<ref name=":5"></ref> לילי אלן,<ref name=":4" /> The Slits,<ref></ref> ,<ref name=":5"/> ספייס גירלז,<ref></ref> מוזיקת PC<ref name=":6"></ref> וקיארי פאמיו פאמיו.<ref></ref> כשנשאלה על ההשראה מאחורי שם הבמה שלה, היא הזכירה את להקת הרוק בלונדי, ואמרה שהיא רוצה "שם שמייצג כוכבת פופ נשית".<ref name="id-nylander" /> היא אף הזכירה את עיר הולדתה לונדון, ובמיוחד את חיי הלילה שלה, כהשפעה גדולה על הסאונד והמילים שלה.<ref name=":5" /> במוזיקה שלה, גירלי עושה שימוש בדגימות ממקורות שונים, בהם משחקי וידאו<ref name=":5" /> ומשדרי חדשות.<ref></ref> גירלי הצהירה ששיריה הם כולם אוטוביוגרפיים.<ref name=":7"></ref> בהתייחסה למיני-אלבום האחרון שלה, Ex Talk, הסבירה, "אני חושבת שבתקופה הזו, הסגנון שלי בהחלט מושפע יותר מהגראנג' של שנות ה-90 והפאנק של שנות ה-70, כאשר הם מעורבבים יחדיו בצורה מודרנית".<ref name=":1" />

בזמן שהופיעה כחלק מלהקת האינדי Ask Martin בתור מילי טומי באמצע שנות העשרה לחייה, היה לה שיער חום קצר.<ref name=":8"></ref> בתור גירלי, יש לה אסתטיקה ויזואלית הכוללת שיער הצבוע בוורוד ניאון.<ref name=":5"/> גירלי ציינה את הקשר ההדוק בין המוזיקה שלה לסגנון האופנתי שלה. היא הסבירה על המעבר לאסתטיקה ורודה, "הייתי מאוד בעניין של אינדי, ואז התחלתי להאזין למוזיקה נשית יותר, והסגנון שלי התפתח על סמך מה שהאזנתי לו".<ref name=":8" /> גירלי אף ציינה את אופנת הרחוב של הרג'וקו, תנועת הריוט גירל של שנות ה-90 ולהקות בנות שונות כהשפעות האופנתיות שלה.<ref name=":6" />

=== השקפות חברתיות ===
חלק מרכזי בתדמית הציבורית של גירלי הוא דעותיה הפמיניסטיות.<ref name=":7" /> לדבריה, מוזיקה היא דרך לחולל שינוי פוליטי, באופן שבו היא רואה כיעיל יותר מפוליטיקה פרלמנטרית. ב-2016, היא הכריזה על שותפות עם Girls Against, ארגון הפועל נגד הטרדות מיניות באולמות הופעות חיות.<ref></ref>

== חיים אישיים ==
גירלי מזדהה כביסקסואלית/קווירית.<ref></ref> היא יצאה מהארון כביסקסואלית בגיל 15, בהופעה של טגן ושרה.<ref name=":0" /> בעבר, היא תיארה עצמה גם כפאנסקסואלית.<ref></ref> בראיון מ-2017, בהתייחסה לזהותה המגדרית, היא אמרה: "כרגע אני מזדהה כאישה, אבל מה זה אומר בכלל? כרגע אני מרגישה כמו אישה, אבל זה עשוי להשתנות. יש ימים שאני אומרת, 'לעזאזל, אני לא מרגישה כמו אישה או גבר'".<ref></ref>

היא הצהירה שהיא סובלת מהפרעה טורדנית-כפייתית<ref name=":2" /><ref></ref> ונוטלת תרופות נוגדות דיכאון.<ref name=":0" /> הסינגל שלה, "Up & Down", עוסק במאבקה למען בריאות הנפש.<ref name=":2" /> היא גולשת על סקייטבורד כתחביב.<ref></ref>

== דיסקוגרפיה ==
=== אלבומי אולפן ===
* 2018: Odd One Out

=== מיני-אלבומים ===
* 2017: Feel OK
* 2017: Hot Mess
* 2021: Ex Talk
* 2021: Damsel in Distress

== קישורים חיצוניים ==
* 

== הערות שוליים ==

קטגוריה:מוזיקאיות בריטיות
קטגוריה:זמרות-יוצרות בריטיות
קטגוריה:זמרים להט"בים בריטים
קטגוריה:ביסקסואליות בריטיות
קטגוריה:בריטיות שנולדו ב-1997